open-index/open-wikipedia-markdown huggingface dataset:
Naomi Karungi

**Naomi Karungi** (1 Ogwekkumineebiri 1978 – 28 Ogwolubereberye 2020). Yali  Munnayuganda omuvuzi wa nnamunkanga mu kiseera we yafiira, yali Muduumizi ku tterekero ly'ebyokulwanyisa n'ennyonyi erya Augusta Bell Helicopters mu ggye ly'omu bbanga erya UPDF .   

## Obuvo n'okusoma kwe
Yazaalibwa mu Disitulikiti y’e Ntungamo, mu Bugwanjuba bwa Uganda. Yasomera mu masomero ga pulayimale ne siniya ag’omu kitundu ekyo. Yasomera mu yunivasite y'e Makerere, n'afuna diguli esooka eya Bachelor of Arts mu nkwatagana z'abantu n'ebyenfuna . Olwo n’akkirizibwa mu ttendekero ly’ennyonyi erya East African Civil Aviation Academy, n’atikkirwa ne Commercial Pilot License, oluvannyuma lw’okusomesebwa emyaka esatu.  Karungi yali alina okugenda mu Amerika oluvannyuma mu 2020, okutendekebwa ng'omusomesa w'abavuzi b'ennyonyi zi nnamunkanga.  

## Omulimu gwe
Mu biseera bya 2002, Naomi yeegatta ku ggye ly’omu bbanga erya UPDF nga tannafuna layisinsi ye ey’okuvuga ennyonyi. Bwe yafuna ebisaanyizo by’okubeera omuvuzi w’ennyonyi, yasindikibwa ku Entebbe Air Force Base. Yalonda kuvuga nnamunkanga, okwawukanako n’ennyonyi ezirina ebiwaawaatiro ebinywevu, okusinziira ku bujulizi bwe yawa ku katambi mu 2019. Yakubirizibwa okukuguka mu nnyonyi nnamunkanga okuva mu baduumizi b’amagye g’omu bbanga ga UPDF mu kiseera ekyo.   

Mu myaka gye gyonna 15 egy'okukola (2005–2020) mu ggye ly’omu bbanga erya UPDF, yavuganga nnamunkanga ezitali nnwanyi. Mu 2015, yavuga Pulezidenti Yoweri Museveni okuva mu maka ge e Rwakitura okutuuka e Entebbe .  

Ono ye yali omuvuzi wa nnamunkanga omukyala asinga obumanyirivu mu ggye ly’omu bbanga erya UPDF mu kiseera we yafiira. Ku ddaala lya Major, yaliko Omuduumizi w’ekibinja kya Bell Helicopter Squadron mu ggye ly’omu bbanga erya UPDF. 

## Okufa kwe
Ku makya ga 28 Ogwolubereberye 2020, nnamunkanga ya UPDF Air Force Bell Jetranger nnamba AF-302, ng’eva ku Kalama Armored Warfare Training School okutuuka ku kisaawe ky'ennyonyi ennwanyi ekya Entebbe Air Force Base ng’etisse Major Karungi ne Lieutenant Benon Wakalo, omuvuzi wa cadet, yagwa ku *lusozi Ndese*, okumpi n’e Bulo, mu Disitulikiti y’e Butambala, mu kiseera ky’embuyaga erimu okubwatuka kw'eggulu. Abavuzi b’ennyonyi bombi baafiira mu kifo ekyo. Bano baali bava e Kabamba ku kutendekebwa okw’awamu mu amagye g’ebyokwerinda mu bbanga. Dduyiro eno yali esaziddwamu olw’embeera y’obudde embi.   

## Laba ne

* Rebecca Mpagi
* Flavia Byekwaso
* Annette Nkalubo

## Ebijuliziddwa

## Ebijuliziddwa wabweru wa wikipedia

* Maapu ya Disitulikiti y'e Butambala, Eraga Ekifo Bulo
* Babiri Baafiira Mu Uganda Ennyonyi Y'amagye Eyagwa
Paul Mwiru

**Paul Mwiru** Munnamateeka Munnayuganda era munnabyabufuzi.

Yaweerezaako ng'omubaka wa Paalamenti omulonde owa munisipaali y’e Jinja, ekitundu ky'obuvanjuba mu kibuga Jinja, mu ttundutundu ly'obuvanjuba  bwa Uganda. Yaali yeegattira mu  kibiina kya Alliance for National Transformation (ANT) naye oluvannyuma  yeegatta ku kibiina kya National Unity Platform (NUP) . Mwiru yasobola bulungi okusigaza ekifo kye mu kulonda kwa bonna okwaliwo mu 2021,  gye yawangula  gweyali naye ku mbiranye ennyo owa National Resistance Movement Nathan Igeme Nabeeta. 

## Obuvo bwe n'okusoma kwe
Yazaalibwa nga 12 Omwezi ogwomunaana 1977 mu  Walukuba ey'obuvanjuba mu Disitulikiti y’e Jinja. Mwiru yasomera ku Walukuba East Primary School gye yakolera ebigezo bye eby'akamalirizo ebya pulayimale, bweyali tanneegatta  ku somero lya siniya erya  Jinja senior secondary school gye yafunira ebbaluwa zombi eya siniya eyokuna (Uganda Certificate of Education (UCE)  n'eya siniya eyomukaaga Uganda Advanced Certificate of Education ( UACE) .Oluvannyuma yasoma dipulooma mu mateeka mu Law Develop[ment  Centre. Oluvannyuma lwakabanga ng'ebyokusoma abiwummuddemu , yaddayo okusoma ddiguli esooka mu mateeka ku yunivasite y’e Makerere, gye yafuna mu 2010. 

## Olugendo lwe olw'ebyobufuzi
Olugendo lwe olw’ebyobufuzi lubadde lumpi, kyokka yali wa maanyi nnyo mu paalamenti mu kiseera ky’okukyusa ebbago ly’etteeka ly’ekkomo ku myaka omukulembeze w'eggwanga  gyalina okukomako okwesimbawo, gye yalonda ng’awakanya ennoongosereza yalyo

## Ebijuliziddwa
Bosmic Otim

**William Otim** era amanyiddwa nga **Bosmic Otim** oba **Lucky Bosmic Otim**  munnayuganda omuyimbi era munnabyabufuzi  eyazaalibwa era n'akulira mu Gulu .  

Yafuuka omulwanirizi w'emirembae w’emirembe ng’ayita mu nnyimba ze  mu 2006, ekibiina kya National Resistance Movement bwekyali  kirwanagana n’eggye Lord's Resistance Army .   Mu 2007, yayitibwa LRA okubasanyusa n’abantu b’omu kitundu.  Yawangula engule ya Pearl of Africa Music Awards eya 2007.  Mu 2019, yatuula ebigezo bye ebya siniya eyomukaaga (S.6)  biyite Uganda Advanced Certificate Of Education bye yagwa,  nekilemesa okuyaayaana kwe okuvuganya mu byobufuzi mu kulonda kwa 2021.  Yali mukwanaganya era ssentebe w'ekisinde ky'Amanyi g'Abantu (People Power),  kyokka oluvannyuma yasala eddiro n'agenda mu NRM oluvannyuma lw'okusisinkana Pulezidenti Yoweri Museveni .   N'era yawerebwa okuyimba mu Uganda mu kiseera we yabeerera mu People Power, olw'okwogera obubi ku gavumenti.  Bosmic yali ku puleesa n'omuliro okuva mu bukulembeze bw' Acholi **obw'enonno** olw'okubutyoboola n'okwonoona erinnya lyabwo ku nsonga z'ettaka.  Era y’omu ku bayimbi abeetaba mu ttabamiruka w’ababaka b’ekibiina kya NRM mu 2020 mu kisaawe e Namboole . 

## Ebijuliziddwa

# 
# 
# 
# 
# 
# 
# 
# 
# 
# 
# 
# 
# 
#
Uganda women's national volleyball team

**Ttiimu ya bakazi abazannya Ensero mu ggwanga Uganda era nga eno** y'ekiikirira Uganda mu mpaka ez'Ensero  mu nsi yonna ez'abakazi n'emipiira egy'omukwano.

## Ebijuliziddwa

* Ekibiina kya Uganda Volleyball Federation
Movit

**Movit Products Ltd** ye kampuni  ekola ku nsusu z’abantu mu Uganda era ng’esangibwa Kampala, ng’ekola ebintu ebirabirira abantu. Ebintu byayo mulimu *Movit*, *Radiant*, Baby Junior, Skin Guard oba sabuuni anaaba, *Pine* ne *NAN* . Kkampuni eno yatandikibwawo mu 1997, ne Simpson Birungi ng’omusomo ogw’ekiseera e Namasuba mu Disitulikiti y’e Wakiso . Mu 1999 ekintu kya Movit ekyasooka, *Herbal Baby Jelly*, kyateekebwa ku katale.  Emyaka bwe gizze giyitawo, Movit, erinnya lya kkampuni eno ligenze likula n’efuuka emu ku kkampuni z’ebizigo ez’oku ntikko mu Uganda ng’erina enkolagana y’okusaasaanya ebintu byayo mu bitundu eby’obuvanjuba bwa Afrika n’ebya COMESA . 

## Ebijuliziddwa
Ttiimu ya Uganda ey'abasajja abali wansi w'emyaka 18

**Ttiimu  mu y'abasajja abali wansi w'emyaka 18 mu ggwanga abazannya ensero** era ye ttiimu y'eggwanga eya Uganda, eddukanyizibwa ekibiina ekigatta ensero ekya Federation of Uganda Basketball Association .   Yekiikirira eggwanga mu mpaka z'ensi yonna ez'abasajja abali wansi w'emyaka 18 mu kuzannya ensero.

## Okwetaba mu mpaka za FIBA U18 AfroBasket

## Laba ne

* Ttiimu ya Uganda ey'abasajja eya basketball
* Ttiimu y'eggwanga eya Uganda ey'abasajja abali wansi w'emyaka 16
* Ttiimu y'eggwanga ey'abakazi eya Uganda abali wansi w'emyaka 18

## Ebijuliziddwa
Ekittabantu Ekyamaanyi mu Acholi

***A Brilliant Genocide*** firimu ya biwandiiko eyafulumizibwa mu 2016 eyakolebwa kkampuni ya Atlantic Star Productions. Ekigendererwa kya firimu eno kwe kulaga ebikolwa eby’obukambwe ebyakolebwa Gavumenti ya Uganda ne Pulezidenti waayo Yoweri Museveniku bantu mu Acholi, nga beefudde abalwanyisa obujeemu obwakolebwa eggye lya Joseph Kony erya Lord’s Resistance Army (LRA). Firimu eno ekwatagana ne firimu ennyimpi ey'ebiwandiiko *[[Kony 2012|eya Kony 2012]]* eyafulumizibwa mu 2012 . Yalagibwa Ebony Butler.

Firimu eno eraga olutalo olwerabirwa olwannyonyolebwa Jan Egland ng’ekimu ku kitta bantu esinga okulagajjalirwa mu mulembe guno, era ereeta endowooza etalabika bulijjo mu firimu ezeesigamwako mu mboozi entongole.

## Okusunsula mu kivvulu kya firimu

* Ekivvulu kya firimu eky’ensi yonna ekya Palm Beach (7 April 2016, kyasunsulwa—Ekiwandiiko ekisinga obulungi) 
* Ekivvulu kya firimu eky’ensi yonna eky’abakyala ekya LA (27 March 2016, Yawangudde—Ekiwandiiko ekisinga obulungi) 
* Engule za Hollywood ez’ensi yonna ez’ebiwandiiko ebyetongodde (12 March 2016, Yawangudde—Ekiwandiiko ekisinga obulungi) 
* Ekivvulu kya firimu ekya DC Independent Film Festival (11 March 2016, ekyasooka mu nsi yonna) 

## Laba ne

* Kony 2012. Omuwandiisi w’ebitabo

## Ebijuliziddwa
Daniel Kiganda

**Daniel Fred Kidega** (yazaalibwa 1 Omwezi ogwekkumi 1973) munnayuganda munnabyabufuzi era yaliko omukubiriza w’olukiiko lw'omukago ogugatta amawanga g'obuvanjuba bw'Afirika nga yali mu ofiisi okuva mu Mwezi ogwekkumi n'ebiri 2014 okutuuka mu Mwezi ogwomukaaga 2017.  Mu Mwezi ogwomunaana 2020, yaweereza nga ssentebe w’ekkolero lya sukaari erya  Atiak Sugar Factory, mu Disitulikiti y’e Amuru, gavumenti ya Uganda gyeyalinamu emigabo 40 ku buli 100. 

## Obuvo bwe n’okusoma kwe
Yazaalibwa mu ddwaaliro lya St. Mary's Hospital Lacor, mu kibuga Gulu nga 10 Omwezi ogwekkumi n'ebiri 1973. Yasomera ku ssomero lya Christ the King Demonstration School e Gulu ku misomo gye egy'omutendera gwa wansi ogwa pulayimale. Kitaawe, Dusman Okee Sr. (5 Omwezi ogusooka 1942 – 3 Omwezi ogusooka 2016), era ye taata wa Norbert Mao .  Yakyuka n’agenda ku ssomero lya Ntare mu Mbarara ku misomo gye egya siniya. Yasomera ku yunivasite y'e Kyambogo, mu kiseera ekyo ng'eyitibwa Kyambogo Polytechnic. Yatikkirwa okuva e Kyambogo ne dipulooma mu  mu birungo n'eminnyo  egikozesebwa mu kutabula ebint by'enjawlo ng'eddagala  n'ebirungo neminnyo gy'ebitonde(Biochemistry) . Oluvannyuma yeegatta ku yunivasite ya Uganda Christian University e Mukono, n’atikkirwa ddiguli esooka  mu nzirukanya ya zi bizinensi . Oluvannyuma yasomera mu yunivasite y'e Lund mu Lund Sweden, n’afuna dipulooma mu busuubuzi bw'omutendera gw'ensi yonna ne ddiguli eyokubiri mu busuubuzi bw'omutendera gw'ensi yonna. 

## Emirimu gye
Kidega yali mukulembeze w’abayizi mu myaka gya 1990, n’alinnya okutuuka ku ddaala lya Ssentebe w’olukiiko lw’abavubuka mu ggwanga. Yakola ng'omuwandiisi ow'ekyama ow'omumyuka wa Pulezidenti wa Uganda okuva mu 2000 okutuuka mu 2001. Daniel Fred Kidega yali mmemba ku kibinja kya  Pulezidenti Museveni ekyamuwenjezanga akalulu mu ggwanga mu 2001. Yaweerezaako nga omubaka wa Palamenti mu Palamenti ey'omusanvu okuva mu 2001 okutuuka mu 2006, ng'omukiise w'abavubuka w'eggwanga ow'abavubuka. Ono mmemba wa lukiiko olwokuntikko (National Executive Council -NEC) olukiiko olusembayo waggulu olw'ekibiina ky’ebyobufuzi ekiri mu buyinza ekya National Resistance Movement . Yali mmemba ku kibinja kya pulezidenti Museveni ekyamunoonyeza akalulu mu gwanga mu 2011. Yasooka Okulondebwa mu olukiiko lw'omukago ogugatta amawanga g'obuvanjuba bw'Afirika (EALA) mu 2007 n’addamu okulondebwa ekisanja ekyokubiri mu 2012. 

Nga 19 Omwezi ogw'ekkumi n'ebiri 2014 yalondebwa nga tavuganyiziddwa ng'omukubiriza ow'okuna,ow'olukiiko lw'omukago ogugatta amawanga g'obuvanjuba bw'Afirika ng'adda mu bigere bya Margaret Zziwa owa Uganda, eyaggyibwamu obwesige olukiiko ku bigambibwa nti yali nantagambwako, atalina busobozi, atiisatiisa ba mmemba, n'ensonga endala".  Yaweereza ekisanja ekyasigalayo ekya gweyaddira mu bigere okutuusa mu Mwezi ogw'omukaaga 2017. 

## Laba ne

* Omukago gw'amawanga ag'obuvanjuba bwa Afirika
* Paalamenti ya Uganda
* Nusura Tiperu

## Ebijuliziddwa

# 
# 
# 
# 
# 
# 
#
Francis Takirwa

Brigadier General **Francis Takirwa**,  Munnayuganda omuserikale wa magye era nga yatandika emirimu gye mu bujjuvu mu Gwekkumineebiri 2019, ng’aduumira ekibinja eky'eggye lya Uganda People’s Defence Forces, erisangibwa mu kibuga Mbarara mu ttundutundu ly'obugwanjuba  bwa Uganda. 

## Obuto n'okusoma kwe
Yazaalibwa mu Disitulikiti y’e Mbarara nga 7 Ogwekkuminoogumu 1965. Yasomerako mu ssomero lya Mbarara Junior School mu pulayimale. Oluvannyuma yasomerako ku Mbarara High School nga eno gye yamaliririza Siniya eyookuna. Yeegatta ku magye ga Uganda nga wayiseewo ekiseera kitono. 

Mu 1994, yasoma essomo lya Junior Command and Staff Course mu ttendekero lya Uganda Junior Staff College, e Jinja . Oluvannyuma naagenda mu maaso n’agenda mu musomo gw’abaduumizi ba kkampuni mu ttendekero ly’amagye erya Tanzania e Monduli, mu 1998. Oluvannyuma mu 2006, yagenda mu kusoma essomo ly'obuduumizi b’amagye mu Nanjig Army Command College, e Nanjing, China. Mu 2009, yafuna Dipuloma mu African Strategic Studies okuva mu Nasser Higher Military Academy, e Giza, Misiri. Oluvannyuma yagenda okusoma essomo lya Executive National Security Program mu ttendekero ly’ebyokwerinda erya South Africa. 

## Omulimu gwe
Okuweereza kwe mu magye ga Uganda kwatandika mu 1989. Aweererezza mu mirimu egy’enjawulo egy’obukulembeze mu magye, omuli n’okulwana mu lutalo lw'e Somalia, ng’omu ku kibinja ky’amagye ga UPDF mu AMISOM, okuva mu 2011 okutuuka mu 2012.  Amangu ddala nga tannatuuka mu kifo ky’alimu kati, Takirwa yali akulira Eby'enjigiriza, Emizannyo n’Obuwangwa mu UPDF. Ng’omuduumizi w’ekibinja kya UPDF eky’okubiri, nga yasikira Brigadier Kayanja Muhanga eyagenda okweyongerayo mu misomo gye mu ttendekero lya South African National Defence College. 

## Ebirala ebikulu
Brigadier Francis Takirwa era yaliko omukiise w’amagye mu Paalamenti ey’ekkumi 2016 - 2021.   Mu 2022, yalondebwa ng’akola ng’omumyuka w’omuduumizi w'amagye g’oku ttaka. Era yaliko akulira eby'enjigiriza, emizannyo, n’ebyobuwangwa mu magye ga Uganda.  

## Laba ne

* Muhoozi Kainerugaba

## Ebijuliziddwa

## Ebijuliziddwa w'abweru wa Wikipedia

* Omukutu gwa Palamenti ya Uganda
Yasmin Shariff

**Yasmin Shariff** (yazaalibwa mu 1956 mu Uganda) munnayuganda, enzaalwa y'e Bungereza,  omukubi wa pulaani z'okuzimba munnabutonde bwansi  era pulofeesa wa yunivasite, amanyiddwa olwokutaasa kwe eri obwenkanya  mu  kikula ky’abantu mu kisaawe ky'okukuba pulaani.    

## Ebikwata ku bulamu bwe
Yasmin Shariff yazaalibwa abazadde abayindi mu Uganda, mu Buvanjuba bwa Afirika mu 1956, Uganda bweyali ekyakuumibwa Bungereza. Obuto bwe yabumala wakati wa Hamshire mu Bungereza ne Nairobi okutuusa lwe yasembayo okusenga mu Heartfordshire mu 1977.   Yasoma era n'atikkirwa mu kukuba pulaani z'okusimba  mu bbanguliro eribangula  abakubi ba pulaani z'okuzima era Bartlett School of Architecture  (Faculty of the Built Environment) ku University College London . Ekyo nga tekinabaawo, Shariff yali amalirizza ddiguli eyookubiri mu kusoma n'okunoonyereza ku byafaayo by'omuntu eby'edda ng'oyita mu kuyiikula ebifo, okusoma n'okwekeneenya ebintu byeyakozesanga bye yaleka (**Archeology**) mu1981 mu bbanguliro ly'emisomo gy'abantu abomubitundu by'obuvanjuba ebyokumpi n'ewala  n'Abafirika , mu yunivasite y'e London 

Mu 1983, yafumbirwa omukubi wa pulaani z'okuzimba Denis Sharp  (1933–2010), gwe yazaala naye omwana ow’obulenzi, Deen, era olwo amaka ne baggaza Epping, Essex. 

## Emirimu gye
Ng’ogasse ku kukuba pulaani z'okuzimba  mu kkampuni nga Populous, Pringle Brandon (Perkins ne Will) ne Jestico & Whiles, Shariff n'era abadde pulofeesa wa yunivasite okumala emyaka egisoba mu kkumi ku yunivasite y’e Westminster. Mu kiseera kino mmemba ku lukiiko olufuzi olwa kkampuni enkubi ya pulaani z'okuzimba eya Dennis Sharp Architects gye yeegattako mu 1992. Abadde mu kifo ky'obukulembeze obwanakyewa owa  AA and AA XX 100 ,wamu n’okukola ogw'okwebuzibwako mu by'enjigiriza ku tendekero ly'abakubi ba pulaani z'okuzimba erya Eric Parry Architects.

Yeetabye mu pulojekiti nga Aspenden Lodge (2007–2009); okuddaabiriza ekkolero lya Norman Foster Renault mu Swindon (2006–2008); ekifo ky’abantu b’omu Luton (2005), Eco-Home, Bayford (2005–2009); situdiyo y’amazina ya Strawdance; ne Pulojekiti y’obutonde bw’ensi mu kitundu (1999). Yakola ku pulojekiti ya Trinity Bridge mu Manchester (1994–95), gye yakolera n’omukubi wa pulaani z'okuzimba  Santiago Calatrava .    

## Ebijuliziddwa

# 
# 
# 
# 
# 
# 
# 
# 
#
Uganda Olympic Committee

**Uganda Olympic Committee** ke kakiiko k'emizannyo gya Olympics mu ggwanga akakiikirira Uganda.Kaatandikibwaawo mu 1950 era n’ekirizibwa mu butongole akakiiko k’ensi yonna akadukanya emizannyo gya Olympics mu 1956. 

## Abakulembezze b’Akakiiko

* Okuva mu 1950 okutusa 958 – Richard Posnett
* Okuva mu 1971  okutuuka 2009 &#x2013; Francis Nyangweso
* Okuva 2009  paka 2012 &#x2013; Roger Hans Ddungu 
* Okuva 2013 paka 2020 &#x2013; William Frederick Blick 
* Okuva 2020 paka kati Donald Rukare 

## Laba ne

* Uganda mu mizannyo gya Olympics
* Uganda mu mizannyo egyetabibwaama Amawanga agali mu Luse olumu ne Bungereza

## Ebijuliziddwaamu
Pope John Paul II College, Gulu

**St John Paul II College e Gulu** somero lya siniya ey’omutendera gwa S4 ne S6 ery’abalenzi n’abawala mu  Muluka gwa Laliya mu Gombolola lya Bungatira, mu kibuga ky'e Gulu ekisinganibwa mu Uganda. SJPIIC somero lya bwanannyini ery’ekisulo nga liri ku musingi gwAbakatuliki eririna abayizi nga 1200.

## Ewalala w'oyinza okubigya

* https://www.stjohnpaul2ektendekero.ac.ug/ Omukutu gwa yintaneeti
Yumbe General Hospital

**Yumbe Hospital**, ddwaliro eriri mu kitundu kya west Nile mu kitundu ky'omumambuka ga Uganda . 

Eddwaaliro lino lisangibwa mu kibuga Yumbe, ekibuga ekikulu eky’ebyobufuzi n’obusuubuzi mu Disitulikiti y’e Yumbe, nga kilomita 91 (57 mi), obukiikakono bw’ekibuga Arua, ekibuga ekisinga obunene mu kitundu kya West Nile.  Ensengeka z'ebitundu by'eddwaliro ekkulu erya Yumbe bye bino: 03°27'56.0"N, 31°14'35.0"E (Latitude:3.465556; Longitude:31.243056). 

## Okulambika okutwaliza awamu
Yumbe Hospital ddwaliro lya gavumenti eririmu eriweza 100 . Eweereza Disitulikiti y'e Yumbe n'ebitundu ebimu ku disitulikiti eziriraanyewo okuli Moyo, Koboko, Maracha, ne Arua . Eddwaaliro lino lyazimbibwa mu myaka gye 1960 era okumala emyaka 50 egyaddako teryafuna kulongoosebwa wadde okuddaabirizibwa. 

Okutandika ne January 2018, gavumenti ya Uganda, ng’ekozesa ensimbi ze yeewola okuva mu (a) Saudi Fund for Development, (b) Arab Bank for Economic Development in Africa (BADEA) ne (c) OPEC Fund for International Development (OFID), yakola endagaano ne *kkampuni ya Sadeem Al-Kuwait General Trading & Contracting Company*, okuddaabiriza n’okugaziya eddwaaliro lino.  Okuddaabiriza kuno, okusuubirwa okumalawo ddoola za Amerika nga 18,500,000 (nga obuwumbi bwa Amerika 69)era kusuubirwa okumala emyezi 24. 

Mu kulongoosereza kuno mulimu okugaziya ekisenge ky’abalwadde ab’amangu, ekitongole ky’abalwadde abava ebweru, waadi y’abakyala abazaala ne waadi n’ewebabeera oluvannyuma lw’okuzaala. Omulimu guno gulimu ebikozesebwa ebirabika, ebyuma n’ebintu by’omu nnyumba. Ng’omu ku kuddaabiriza, ambyulensi, pikipiki erimu kabina bbiri ne mini bbaasi zigenda kugulibwa, okusobola okwanguyiza okutambuza abalwadde n’okutumbula enzirukanya y’amalwaliro mu bulambalamba n’okutuusa obujjanjabi ku bantu. 

Endagaano eno era esaba okuddaabiriza ebifo by’abakozi eby’edda n’okuzimba ennyumba z’abakozi empya. 

## Laba ne

* Olukalala lw'amalwaliro mu Uganda

## Ebijuliziddwa


## Ebiyungo eby’ebweru

* Omukutu gwa Minisitule y'ebyobulamu mu Uganda
* 'Subira omulimu ogw'omutindo mu kuzimba eddwaliro e Yumbe' - Aita As of 26 July 2018.
Paidha Black Angels FC

**Paidha Black Angels FC** ttiimu ya mupiira okuva e Paidha, mu Disitulikti y'e Zombo , mu bitundu bya West Nile, mu Bukiika kkono bw'ebitundu bya Uganda. Yavuganya mu liigi ya Uganda eyababinywera  eya 2018-19 .

## Ebibakwatako
Black Angels yazannya sizoni ya 2018–19 mu liigi ya Uganda eyababinyweera  oluvannyuma lw’okusimusibwa okuva mu kibinja kyawansi mu sizoni ya 2017/2018.  Baasobola okufuna obuwanguzi bwa mirundi ebbiri gyokka mu mipiira 26 egyasooka era ye ttiimu eyasooka okukakasibwa nti esaliddwaako okudda mu kibinja kyawansi. 

Black Angels, eyali etendekebwa Allan Kabonge, yawangudde empaka za FUFA Big League eza 2017/2018 ez’okusunsula anaayitamu okugenda mu liigi y'okutinko.  Black Angels ye kiraabu ey'okuna Kabonge gyeyali mu mitambo nesumusibwa okugenda mu liigi ya Uganda ey'okubiri emannyikiddwa nga Big league. 

Bano era bamanyikiddwa olw’okuzannya fayinolo y’empaka za Uganda Cup eya 2016/2017, gye baakubwa KCCA FC ggoolo 2-0 . 

## Ebjuliziddwaamu
Uganda Refinery Holding Company

**Uganda Refinery Holding Company** (URHC), kampuni yagavumenti ya Uganda nga edukanyizibwa gavumenti okuwa abantu obuwereza obwa kampuni ez'enjawulo, eyo y'emu ku kampuni ezidukannyizibwa Uganda National Oil Company (UNOC) ebitundu 100 ku 100, ng’ekigendererwa kyayo kwe kukwata emigabo mu Uganda Oil Refinery n’ebintu ebikwatagana nabyo, ebirina akakwate ku gavumenti ya Uganda. Kampuni eno yatandikibwawo nga kampuni ey’obwannannyini, wansi w’etteeka ly’amakampuni erya 2012.  Kampuni eno ekola kinene mu kitongole ky’amafuta mu Uganda ekikyakula, naddala mu kukulaakulanya n’okuddukanya pulojekiti y’okusunsula amafuta eyasooka mu ggwanga. 

## Ensengeka y’ekitongole n’obwannannyini
URHC ekola ng’emu ku kampuni ebbiri eza UNOC ezirina obwannannyini bwonna, wamu n’ekitongole kya National Pipeline Company (Uganda) Limited (NPC). Ekitundu ky'amasekati kidukanyizibwa kampuni bbiri eza UNOC ezirina obwannannyini; Kampuni ya Uganda Refinery Holding Company Limited (URHC) ne kampuni ya National Pipeline Company (Uganda) Limited (NPC). 

## Wekisingaanibwa

Ekitebe kya UNOC ekikulu kisinganibwa ku mwaliiro ogw'okuna, ku Amber House, 29-33 ku Kampala Road mu Kampala, ekibuga kya Uganda ekikulu era ekisinga obunene. Endagiriro y'ekitebe kya UNOC ekikulu ze zino: 0°18'48.0"N, 32°34'55.0"E (Latitude:0.313333; Longitude:32.581944). 

## Laba ne

* Kampuni ya Uganda National Oil Company
* Kampuni ya Uganda National Pipeline Company
* Payipu y’amafuta agatali malongoose mu Uganda ne Tanzania
* Ekyuma ekirongoosa amafuta mu Uganda
* Ekitongole ky'amafuta mu Uganda

## Ebijuliziddwaamu

## Ewalala w'oyinza okubigya

* Omukutu gwa Uganda National Oil Company
* Omukutu gw'ekitongole ky'amafuta mu Uganda
Manuel Pinto (Omusikawutu)

**Manuel Pinto**  yazaalibwa nga 25 Ogwekumineebiri mu  1938, n'afa nga 14  Ogwokuna mu  2008,  yali memba wa Paalamenti ya Uganda gye yaweereza nga ku bukiiko obw’enjawulo, yaliko minisita wa gavumenti okuva mu 1993 okutuuka mu 1995 era nga ye dayirekita omukulu eyasooka mu kakiiko akakola ku bulwadde bwa Mukenenya mu Uganda okuva mu 1992 okutuuka mu 1995. Pinto yali Musikawuutu Omukulu of Uganda era nga ye Ssentebe w'Akakiiki ka Africa Scout Committee.

## Ebimukwatako
Yafiira Nsambya oluvannyuma lw’okufuna akabenje k’emmotoka. 

Mu 2003, Pinto yaweebwa ekirabo kya 297th ''Bronze Wolf'', ekitiibwa kyokka eky'ekibiina kya World Organization of the Scout Movement, ekigabibwa akakiiko ka World Scout Committee olw'okukola emirimu egy'enjawulo eri Abasikawutu mu nsi yonna. 

## Ewalala w'oyinza okubigya

* 
* 

## Ebijuliziddwaamu
Minisitule y'ebiggwa bitalaze n'ababundabunda mu Uganda

**Minisitule y'Okwetegekera Obutyabaga n'Ababundabunda** minisitule ya gavumenti eya Uganda ku mutendera gwa kabineeti. Minisitule y’evunaanyizibwa ku kukwasaganya ensonga zonna ez’ababundabunda mu ggwanga. Era evunaanyizibwa ku kwetegekera obutyabaga mu ggwanga, omuli amataba, okubumbulukuka kw’ettaka, musisi, ekyeya, n’enjala. 

Hillary Onek ye minisita w’okwetegekera obutyabaga n’ababundabunda.  

## Wekisinganibwa
Ekitebe kya minisitule eno ekikulu kisangibwa ku kizimbe kya Twin Towers ku Sir Apollo Kaggwa Road, mu Divizoni ya Masekati ga Kampala, ekibuga kya Uganda ekikulu era ekisinga obunene. Endagiriro y'ekitebe ekikulu ekya minisitule eno ng'okozesa bibalo ze zino: 0°18'58.0"N, 32°35'11.0"E (Latitude:0.316111; Longitude:32.586389). 

## Bwekikola emirimu
Minisitule eno y’emu ku ofiisi ya saabaminisita wa Uganda (OPM). 

## Ensengeka y’okuddukanya emirimu
Minisita wa kabineeti ayambibwaako Minisita Omubeezi  ow'Obuyambi n'Okwetegekera Obutyabaga Musa Ecweru .   Christine Guwatudde Kintu yeeyali akulira eby'okubala ebitabo mu minisitule eno. 

## Olukalala lwa baminisita

### Minisita w’Okwetegekera Obutyabaga n’Ababundabunda

* Hilary Onek okuva nga 23 Ogwokutaano 2013  okutuusa kati) 
* Ekikalu okuva nga 11 Ogwokuna April 2013 okutuusa nga  23 Ogwokutaano 2013)
* Stephen Malinga okuva nga 27 Ogwokutaano 2011  okutuusa 11 Ogwokuna 2013  
* Tarsis Kabwegyere okuva nga 1 Ogwomukaaga 2006 paka 27 Ogwomusanvu 2011 
* Moses Ali okuva nga 24 Ogwomusanvu 2001 okutuusa nga 1 Ogwomukaaga mu 2006 

## Laba ne

* Paalamenti ya Uganda

## Ebijuliziddwaamu

## Ewalala w'oyinza okubigya

* Omukutu gwa ofiisi ya Katikkiro wa Uganda
Minisitule y'Ensonga z'Amawanga g'Omubuvanjuba bwa Afrika

Minisitule ya Uganda **ekola ku Nsonga z'Omukago gw'Amawanga ga Afrika** minisitule ya kabineeti ekulemberwa Minisita Kahinda Otafiire . 

## Ebikikwatako
Ekitebe kya minisitule eno ekikulu kisinganibwa ku mwaliiro ogw'okubiri n’omwenda ku kizimbe kya Postel, ku 67–75 Yusuf Lule Road mu Central Division  ya Kampala, ekibuga  ekikulu ekya Uganda era ekisinga obunene. 

## Entambuza y'emirimu
Minisitule eno yatondebwaawo mu 2007 n’ekigendererwa ekikulu eky’okukwasaganya ensonga za gavumenti ya Uganda n’omukago gw'Amawanga agali mu Buvanjuba bwa Afrika omuli Burundi, Kenya, Rwanda, South Sudan, ne Tanzania. Ekigendererwa ekimu eky’endagaano eyatandikawo omukago gwa East Africa kirimu:  

* okutandikawo ekibiina ekigatta enkola ye'ebinti eby'enjawulo
* okuteekawo akatale ak’awamu
* oluvannyuma okutondebwaawo kw’omukago gw’ensimbi
* Okutandikawo ekibiina ky’eby'obufuzi

## Olukalala lwa baminisita

* Rebecca Kadaga okuva nga 8 Ogwomukaaga mu 2021 okutuusa kati
* Kahinda Otafiire okuva nga 14 Ogwekumineebiri mu 2019 okutuusa 8 Ogwomukaaga mu 2021 
* Kirunda Kivejinja okuva nga 6 Ogwomukaaga  mu 2016 okutuusa 14 Ogwekumineebiri  mu 2019 
* Shem Bageine okuva nga 2 Ogwokusatu 2013 okutuusa 6 Ogwomukaaga 2016  
* Eriya Kategaya okuva  mu 2007  okutuusa 2 Ogwokusatu 2013 

## Laba ne

* Gavumenti ya Uganda
* Kabineeti ya Uganda

## Ebijuliziddwaamu

## Ewalala w'oyinza okubigya

* Omukutu gwa Minisitule y’Ensonga z’Omukago gw'Amawanga g'Omubuvanjuba bwa Afrika
Saabawolereza wa gavumenti ya Uganda

**Saabawolereza wa Uganda** ye muwabuzi omukulu mu by'amateeka mu gavumenti ya Uganda. Ofiisi ya saabawolereza wa gavumenti kifo kya gavumenti ku mutendera gwa kabineeti mu ggwanga. Omubaka eyaliko Kiryowa Kiwanuka yeeyalondebwa nga 8 Ogwomukaaga mu 2021. 

## Entambuza y'emirimu
Gyebuvudde, offiisi ya sabawolereza wa gavumenti  yagatibwa ne Minisitule etwala Ekitongole ekiramuzi ne Semateeka mu Uganda, ne kabineeti minisita omu aweereza ebitongole byombi. Oluvannyuma ebitongole bino byombi ebitalina bifo byankalakalira zaasalibwaamu nezaawulwa ba minista ba kabineeti ba mirundi ebbiri nebaweebwa emirimu.

## Basaabawolereza ba Uganda okuva mu 1962

* Kiryowa Kiwanuka : Okuva  2021 - .
* William Byaruhanga : Okuva 2016  paka 2021
* Fred Ruhindi : Okuva 2015 okutuuka mu 2016  
* Peter Nyombi : okuva mu 2011 okutuuka mu 2015 
* Kiddu Makubuya : okuva 2005 okutuuka mu 2011  
* Amama Mbabazi : okuva 2004 okutuuka mu 2006 
* Francis Ayume : okuva 2001 okutuuka mu 2004 
* Bart Magunda Katureebe : okuva  1996 okutuuka mu 2001 
* Joseph Kalias Ekemu : okuva 1994 okutuuka mu 1996 
* Abu Mayanja : 1991 okutuuka mu 1994 
* George William Kanyeihamba : 1988 okutuuka mu 1991 
* Joseph Mulenga : okuva 1986 okutuuka mu 1988 
* Sam Kutesa : okuva 1985 okutuuka mu 1986 
* Stephen Amoding Ariko: 1979 okutuuka mu 1985 
* George William Kanyeihamba: okuva 1979 
* Mathia Bazitya Matovu: okuva 1977 okutuuka mu 1979 
* Godfrey Lule: okuva 1974 okutuuka mu 1977 
* Peter James Nkambo Mugerwa: 1971 okutuuka mu 1974 
* Lameck Lubowa: okuva 1967 okutuuka mu 1971 
* Godfrey Binaisa : okuva 1962 okutuuka mu 1967 

## Basaabawolereza ba Uganda ng'eggwanga terinafuna bwetwaze mu 1962

* Ralph Leonard Emmanuel Dreschfield : okuva mu 1951 okutuuka mu 1962 
* Sir Guy Wilmot McLintock Henderson: okuva mu 1948 okutuuka mu 1951 
* James Reali Gregg: okuva mu 1943 okutuuka mu 1947 
* Major-General Sir Ralph Hone: okuva mu 1937 okutuuka mu 1943
* Neville Harry Turton: okuva mu  1933 okutuuka mu 1936  
* Sir Kenneth Elliston Poyser: okuva mu 1928 okutuuka mu 1933 
* Sir Sidney Solomon Abrahams: okuva mu 1925 okutuuka mu 1928
* Owek. Alan Frederick Hogg: Okuva mu 1918 okutuuka mu 1924
* Sir Donald Kingdon : okuva mu 1912 okutuuka mu 1918 
* Sir Alison Russell: okuva mu 1906 okutuuka mu 1912 

## Laba ne

* Saabawolereza wa gavumenti
* Eby'obufuzi bya Uganda
* Kabineeti ya Uganda

## Ebijuliziddwaamu
Veronica Babirye Kadogo

**Veronica Babirye Kadogo**, (era ye **Veronica Babirye** ), (yazaalibwa 13 Ogwokusatu 1977) ono munnabyabufuzi mu Uganda era nga mubaka wa Palamenti akiikirira abakyala mu Disitulikiti y'e Buyende mu Palamenti ey'ekkumi (2016 okutuuka 2021). 

## Ensibuko n’obuyigirize
Yazaalibwa mu Disitulikiti y’e Buyende, mu Buvanjuba bwa Uganda, nga 13 Ogwokusatu 1977.  Yasomera mu masomero ga pulayimale ne siniya mu kitundu kya Busoga mu Uganda. Yayingizibwa mu yunivasite y’e Kyambogo, gye yatikkirwa dipulooma mu Business administration, mu 2001. Mu 2005, yunivasite y’emu yamuwa diguli ya Bachelor of Management Science . Diguli ye eya Master of Business Administration yagifuna okuva mu yunivasite y’e Makerere mu 2010. 

## Obumanyirivu bwe mu mirimu
Okumala emyaka musanvu, okuva mu 2003 okutuuka mu 2010, yakolera mu yunivasite ya Makerere, yunivasite ya gavumenti era esinga obukadde n’obunene   mu Uganda . Yatandika ng’akola ng’omukungu avunaanyizibwa ku kugula ebintu, oluvannyuma n’akola ng’akola ku by’ebiwandiiko oluvanyuma ng’omukuumi w’asitoowa. 

## Omulimu gw’ebyobufuzi
Mu kulonda kwa palamenti okwa 2016 Babirye yalondebwa nga omubaka omukyala akikirira abakyala mu Disitulikiti y’e Buyende. Omu ku baawanguddwa mu mpaka ezo, *Annet Mary Nakato*, yavuganyizza ebyava mu mpaka zino mu kkooti. Ensonga zagonjoolwa ku kujulira, mu kkooti ejulirwamu ya Uganda, omusango gwagobwa mu kkooti  obutaba na bujulizi.  

Mu palamenti ey’ekkumi, Muky Veronica Babirye Kadogo ye mumyuka wa Ssentebe w’akakiiko akavunaanyizibwa ku nsonga z’omukago gwa East Africa . Era mmemba ku akakiiko ka palamenti akavunaanyizibwa ku by’obulimi, amakolero g’ebisolo n’obuvubi n’akakiiko ka palamenti akakola ku akawunti za Gavumenti ez’ebitundu.  Yalondebwa mu Palamenti ya Pan Africa mu 2016 gye yatuula ekifo kye n'ababaka ba Uganda abalala bana: Bangirana Kawooya Anifa, Professor Morris Ogenga Latigo, Felix Ogong ne Jacqueline Amongin . 

Bangirana Kawooya Anifa, Omuyimbi Omuwala Omuyimbi Mukama, Omuyimbi Omuyimbi Omukulu

## Famire
Veronica Babirye Kadogo mufumbo. 

## Ebirala by’olina okulowoozaako
Mu November 2018, Veronica Babrirye Kadogo yakiikirira Uganda mu lukungaana lwa Pan African Parliament olw’omulundi ogwa 11 ku ddembe ly’abakyala e Kigali, Rwanda. 

## Laba ne

* Omuyimbi Monica Azuba Ntege
* Winnie Kiiza
* Ruth Nankabirwa
* Jacqueline Amongin, omuwandiisi w’ebitabo
* Omubaka wa Palamenti
* Ekitundu ky'abakyala mu Disitulikiti y'e Buyende
* Palamenti ya Uganda

## Ebiwandiiko ebikozesebwa


## Ebiyungo eby’ebweru

* Omukutu gwa Palamenti ya Uganda
Sam Mbulaiteye

**Sam M. Mbulaiteye**   Munnayuganda omusawo-munnassaayansi era munnayuganda omunoonyereza ku bulwadde bwa Burkitt lymphoma . Ye munoonyereza omukulu mu kitongole kya National Cancer Institute .

## Obulamu bwe
Mbulaiteye yafuna okutendekebwa mu by’obusawo mu yunivasite y’e Makerere (1990) n’okutendekebwa okw’omulembe mu by’endwadde n’ebibalo (M.Phil.) okuva mu Yunivasite y’e Cambridge (1994), n’okutendekebwa okw’ekikugu mu by’obujjanjabi obw’omunda (M.Med.) okuva mu yunivasite y’e Makerere (1996).  Okunoonyereza kwe okwasooka kwali ku kupima engeri siriimu gy'akosa abalwadde ba kookolo nga asinziira ku kifo kya Uganda Cancer Institute okuva mu 1994 ne 1997 n’okunoonyereza ku mitendera gy’omuwendo gw’abantu abalina akawuka ka siriimu mu bantu bonna mu byalo mu bukiikaddyo bw’obugwanjuba bwa Uganda ng’ali mu nteekateeka ya Uganda Virus Research Institute ne UK Medical Research Council HIV program. 

Mu Gwekkumineebiri 2000, Mbulaiteye yeegatta ku National Cancer Institute 's (NCI) infections and immunoepidemiology branch (IIB) okussa essira ku mulimu gwe ogwa KS ne Burkitt lymphoma (BL) ng'omunoonyereza, era n'aweebwa ekirabo kya NIH scientific tenure era n'alondebwa okuba omunoonyereza omukulu mu 2013.  Akola okunoonyereza okusobola okutegeera etiology ya BL.  Mbulaiteye ye muwandiisi omukulu owa *[[:en:Infectious_Agents_and_Cancer|Infectious Agents and Cancer]]* .  

## Ebijuliziddwa
Alykhan Karmali

**Alykhan Karmali** mutandisi wa mirimu, munnamakolero, era muzirakisa mu Uganda . Ye ssenkulu addukanya ekkolero lya Mukwano mu Uganda, kkampuni ekolera wansi w'ekibinja ky'amakampuni ga mukwano.  N'era yaweerezaako nga ssenkulu atali mu mirimu  bulijjo owa(Non executive director ) owa bbank ya Exim  (Uganda), bbanka y’ebyobusuubuzi kkampuni gagadde eya Mukwano Group mwelina emigabo 36.5 ku buli 100.  

## Obuvo bwe
Ali Mohamed Karmali, jjajja omusajja azaawa taata wa Alykhan , yali mutandisi wa mirimu ensibuko y'e Buyindi eyasenguka najja mu Uganda awo nga  mu 1904 . Yakola ng’omuyambi w’edduuka mu Jinja nga tannasengukira  Mbarara mu ttundutundu ly'obugwanjuba bwa Uganda . Oluvannyuma yasenga mu  Bukandula mu Disitulikiti y'e Gomba leero mu ttundutundu lya Buganda mu Uganda,gye yakolera obusuubuzi bwa ppamba ne mwanyi obwamanyi  "ng'akolagana n'amaka amalala g'Abayindi (Asian Families) ". Yalina emikwano mingi nnyo ekyamupaatisaako erinnya lya  "Mukwano gwa Bangi" (Friend of Many). Amakaage gaalisalako  nerifuuka  "Mukwano" ne batuuma bizinensi y'amaka erinnya lye. Amirali Karmali, taata wa Alikhan yafa nga 10 Omwezi ogwomusanvu 2019 e Kololo, ekitundu eky'omutindo ogwa waggulu ku muliraano mu Kampala .Yaziikibwa ku kiggya / limbo mu kitundu kye kimu, ku Lwomukaaga nga 13 Omwezi ogwomusanvu  2019.  Mu 1995, Amirali yakwasa mutabani we Alykhan bizinensi y’amaka.  

## Laba ne

## Ebijuliziddwa

# 
# 
# 
# 
# 

## Ebijuliziddwa wabweru wa Wikipedia

* Omukutu gwa Mukwano Group
* Omukutu gwa Exim Bank (Uganda)
Moses Ebuk

**Moses Ebuk** Munnayuganda mukugu mu by'obusimu bw'omubwongo, musomesa era omukiise w'eggwanga mu mawanga amalala .

Ebuk, omukugu mu by’obusimu bw'omubwongo, yaliko omusomesa mu ssomero lya College of Health Sciences mu Ssettendekero wa Makerere e Mulago . 

Mu 2005, Ebuk yalondebwa ku kuba Omubaka wa Uganda mu Democratic Republic of the Congo. Oluvannyuma lwa Pulezidenti wa Uganda, Yoweri Museveni okumuwa omulimu gwe ogwo ogwasooka, Jacob Okello, yaleetera okulondebwa kwe okugaanibwa gavumenti ya Democratic Republic of Congo e Kinshasa .  

Nga 11 Ogwomwenda 2008, Ebuk yalondebwa Pulezidenti wa Uganda Yoweri Museveni okubeera Omubaka wa Uganda mu Russia .  Yayanjula ebiwandiiko bye eby'obubaka eri Pulezidenti wa Russia Dmitry Medvedev nga 27 Ogwokubiri, 2009. 

## Ebijuliziddwa
Minisitule evunaanyizibwa ku by'Ekikula Ky'abantu, Emirimu N'enkulakulanya y'Embeera z'Abantu mu Uganda

**Minisitule evunaanyizibwa ku by’Ekikula ky’Abantu, Emirimu n’Enkulaakulana y’Embeera z’Abantu** minisitule ya gavumenti eya Uganda eri ku mutendera gwa kabineeti . Ekirubirirwa kya minisitule eno kya kuwa banaansi kakisa k'okutumbuula obusobozi bwabwe obw’omuntu sekinoomu nga bakulaakulanya obukugu bwabwe, okwongera ku bakozi b'emirimu n’okugaziwa ku mu by'obuwangwa okusobola okutuuka ku nkulaakulanya ey’olubeerera era ekwata ku kikula ky’abantu.  Minisitule eno ekulemberwa minisita wa kabineeti, Betty Amongi Akena. 

## Weesinganibwa
Ekitebe kyayo ekikulu kisinganibwa ku George Street ku lusozi Nakasero mu Central Division ya Kampala ekibuga kya Uganda ekikulu era ekisinga obunene.  Endagirieo y'ekitebe kya minisitule eno ekikulu ng'okozesa bibalo zeezino 0°19'00.0"N, 32°34'43.0"E (Latitude:0.316677; Longitude:32.578611). 

## Abakikulembera
Minisitule eno eyawulwaamu ebitundu bino wamanga nga byebigudukanya: 

* Abakozi, Emirimu n'Obukuumi mu nga bw'okumirimu  Okukuuma embeera z’Abantu
* Enkulaakulana y'Ekikula ky'Abantu n'Ebitundu

## Obukulembeze
Minisita wa kabineeti ayambibwaako baminisita ababeezi bamirundi etaano. 

* Minisita Omubeezi Ow'ekikula ky'Abantu n'Eby'obuwangwa - Peace Mutuuzo
* Minisita Omubeezi avunaanyizibwa ku nsonga z'Abavubuka n'Abaana - Hon. Nyirabashitsi Sarah Mateke
* Minisita Omubeezi Ow'ensonga z'Abakadde - Hon. Dominik Mafwabi Gidudu
* Minisita Omubeezi Ow’Ensonga z’Abaliko obulemu ku Mibiri- Hon. Asamo Hellen Ekisa kyaffe
* Minisita Omubeezi avunaanyizibwa ku By'abakazi, Emirimu n’Ensonga Z'amakolero - Col. Rtd Okello P. Charles Engola

## Olukalala lwa baminisita

### Minisita w’Ekikula ky’Abantu, Abakozi n’Enkulaakulana y’Embeera z’Abantu

* Betty Amongi Okuva nga 8 Ogwomukaaga mu 2021 okutuuka kati) 
* Frank Tumwebaze okuva nga 14 Ogwekumineebiri mu 2019  okutuusa nga  8 Ogwomukaaga mu 202  
* Janat Mukwaya Okuva nga 6 Ogwomukaaga mu 2016 okutuusa nga 14 Ogwekumineebiri mu 2019 

### Minisita avunaanyizibwa ku By’ensonga z’Ekikula ky’Abantu n’Embeera z’Abantu

* Wilson Muruli Mukasa okuva nga 1 Ogwokusatu 2015, okutuusa 6 Ogwomukaaga mu  2016 
* Mary Karooro Okurut  okuva nga 23 Ogwokutaano 2013 okutuuka nga 1 Ogwokusatu 2015 
* Syda Bbumba okuva nga 27 Ogwokutaano 2011 okutuusa nga 16 Ogwokubiri 2012  

### Minisita avunaanyizibwa ku By’ekikula ky’Abantu, Abakozi n’Enkulaakulana y’Embeera z’Abantu

* Gabriel Opio okuva nga 16 Ogwokubiri 2009 okutuuka nga 27 Ogwokubiri 2011
* Syda Bbumba okuva nga 1 Ogwomukaaga 2006 okutuusa nga 16 Ogwokubiri 2009 
* Zoe Bakoko Bakoru  okuva mu 2001 okutuusa nga 1 Ogwomukaaga 2006 

## Laba ne

* Eby'obufuzi bya Uganda
* Paalamenti ya Uganda

## Ebijuliziddwaamu

## Ewalala w'oyinza okubigya

* Omukutu gwa Minisitule ya Uganda evunaanyizibwa ku By’ekikula ky’Abantu, Abakozi n’Enkulaakulana y’Embeera z’Abantu
Africa Renewal University

**Africa Renewal University** nga mu bumpi mpi kiwandiikibwa nga AfRU ye yunivasite y'obwannannyini eyaweebwa ebisaanyizo by'okukakalabya emirimu gyayo nga yunivaiste eri ku musingi gw'Ediini mu Uganda. Yatandikibwawo mu 2007 ng'emannyikiddwa nga **Gaba Bible Institute**,  nga tebanaba kugituuma **Africa Renewal Christian College** . Esira lya yunivasite eno eryali lisinga okubeera ekulu lyali lisinziira ku bwetaago bwa Afrika obw'okubeera ng'Abakulembezze B'ediino baalina okusitukira awamu okugabana okusaasira kwa Kristo n’enjiri y’esuubi mu kanisa n’ebitundu ebiyagayaga ennyo okufuna enkyukakyuka. Ku nkomerero ya 2013, yafuna Layisinsi ey’ekiseera okuva mu lukiiko lwa Uganda Oludukanya Eby'enjigiriza By'amatendekero Agawagulu okubeera Yunivasite Ey’obwananyini.  Oluvannyuma baagitogoza ng'eri wansi  w’erinnya ly'erina kati ku ntandikwa ya 2014.

## Laba ne

* Eby'enjigiriza mu Uganda
* Olukalala lwa yunivasite mu Uganda

## Ebijuliziddwaamu
Africa-Renewal-University-ekiriziddwa -aba by-nche-for-charter-status Bigiddwa okuva ku Nile Post
Minisitule Evunaanyizibwa ku By'obulamu mu Uganda

**Minisitule evunaanyizibwa ku by'Obulamu** minisitule ya gavumenti ya Uganda ku mutendera gwa kabineeti . Kivunaanyizibwa ku kutegeka, okutuusa, n’okukuuma enkola ennungamu era ennungi ey’okugaba obujjanjabi, omuli n’obuweereza obw’okuziyiza, okuwonya, n’okuddaabiriza, mu ngeri ey’obuntubulamu, eesobolwa buli omu, era mungeri esobolwa buli omu. Minisitule eno ekulemberwa Minisita w'Eby'obulamu Jane Aceng . 

## W'esingaanibwa
Ekitebe kya minisitule eno ekikulu kiri ku Poloti namba 6 ku Lourdel Road, mu mulirwaano gw’e Wandegeya, mu Kampala Central Division, mu Kampala, ekibuga kya Uganda ekikulu era ekisinga obunene, nga bali ku kiromita nga  2.5 nga ze mayiro 2 mu bukiikakkono bw’ekitundu ky’eby'obusuubuzi eky'ekibuga.  Endagiriro y'ekizimbe kino singa oba okozesa bibalo zeezino 0°19'59.0"N, 32°34'39.0"E (Latitude:0.333044; Longitude:32.577486).

## Minisitule enono ezisinganibwaamu

* Minisita Omubeezi avunaanyizibwa ku By'obulamu (Emirimu egy’awamu)
* Minisita Omubeezi avunaanyizibwa ku By'obulamu Ebisookerwako - Joyce Moriku.

## Olukalala lwa baminisita

* Jane Aceng okuva nga 6 Ogwomukaaga 2016 okutuusa kati 
* Elioda Tumwesigye okuva nga 1 Ogwokusatu 2015 okutuusa nga  6 Ogwomukaaga 2016 
* Tekyali muntu okuva nga 18 Ogwomwenda 2014 okutuusa nga 1 Ogwokusatu 2015
* Ruhakana Rugunda  okuva nga 23 Ogwokutaano 2013 okutuusa nga 18 Ogwomwenda 2014 
* Christine Ondoa okuva nga 27 Ogwokutaano 2011 okutuusa nga 23 Ogwokutaano 2013 
* Stephen Malinga okuva nga 1 Ogwomukaaga 2006 okutuusa nga  27 Ogwokutaano 2011 
* Jim Muhwezi okuva mu 2001 okutuuka nga 1 Ogwomukaaga 2006 

* Henry Kyemba, mu myaka gya 1970

## Laba ne
 

* Eby'obufuzi bya Uganda
* Olukalala lw'amalwaliro mu Uganda

## Ebijuliziddwaamu

## Ewalala w'oyinza okubigya

* Omukutu omutongole
Esther Nabaasa

**Esther** (oba **Estar** ) **Nabaasa Mugizi**, amanyiddwa ennyo nga **Esther Nabaasa**, Munnayuganda omuwandiisi w'e nnyimba era record producer. Yali muwanguzi wa sizoni eyookubiri mu mpaka z'okuyimba eza East Africa eza Tusker Project Fame (TPF) mu mwaka gwa 2008.

## Omulimu
Ku myaka 21, Esther Nabaasa yagenda mu mpaka z’okuyimba ez’obuvanjuba bwa Afrika eza Tusker Project Fame mu Kampala n’awangula n’oluvannyuma n’akiikirira Uganda mu ttendekero lya Tusker Project Fame Academy e Nairobi Kenya. Ye Munnayuganda eyasooka okuwangula ku siteegi ya Tusker Project Fame n’empaka zonna ez’okuyimba ebweru wa Uganda. Yaweebwa ddiiru y’okukwata ennyimba ne kkampuni ya Galo esangibwa mu South Afrika n’ekirabo kya bukadde bwa sillingi za Kenya butaano. Yafulumya olutambi lwe olwasooka olw’ennyimba 11 lwe yatuuma *Rock in the Country Soul* mu mwaka gwa 2009. Olutambi luno lwakwatibwa mu Master Mixx Studio, kkampuni ya Galo Records e Johannesburg South Africa wansi wa ddiiru ya Tusker Project Fame gye yali awangudde mu 2007. Yafulumya olutambi lwe olw'okubiri mu mwaka gwa 2013. Oluvannyuma yatandika okuwandiika n’okufulumya ennyimba z’abayimbi abalala.  

Ye ng’ali wamu ne Barbara Kayaga, Hum Kay, Ruyonga ne Richard Kaweesa baawandiika era n’ebayimba oluyimba lwa *Yoga Yoga* olw’okujaguza obwetwaze bwa Uganda obwa jubilee mu 2012. Nile Breweries era yalonda Esther ne Kaweesa okuwandiika oluyimba olulala *Sip from the Nile* omwaka gwe gumu, era olw’okujaguza jubilee.

Mu birala bye y'awandiika mwemuli olutambi lwa Bebe Cool olwa 2014 *Go Mama*, " I'm Still Here " n'ennyimba endala mu lutambi lwa Juliana olwa *Bits and Pieces.* Mu 2018, yawandiika era nafulumya emiziki mu firimu ya Natasha Karugire ey’ebyafaayo by’olutalo lwa *[[:en:27_Guns|27 Guns]].*

Nabaasa era yalabikira mu mpaka ez'okuyimba mu ngeri eza Coca-Cola Rated Next season three ng'omulamuzi.

### Ezimu ku Nyimba za Nabaasa ezakwata bannayuganda omubabiro

* Reaching Out
* Yoga Yoga
* Watwala Omutima Gwange
* Sip okuva ku mugga Nile

## Entambi z'enyimba (Alubaamu) za situdiyo

* Rock mu Mwoyo gw'Eggwanga 2009
* Tewali mutwe 2013

## Ebiwandiiko ebikozesebwa
Busoga United Football Club

**Busoga United Football Club**, era eyitibwa **Busoga United FC**, ttiimu ya mupiira okuva mu ttawuni y'e Jinja, mu Disitulikiti y’e Jinja, mu kitundu ky'e Busoga, mu kitundu ky’Obuvanjuba bwa Uganda, nga mu kiseera kino bazannyira mu kibinja kya Uganda Eky'okusatu oluvannyuma lw'okubeera nga baasalibwaako okuva mu Kibinja kya FUFA Big league.  

## Ebibakwatako
Busoga United Football Club nga mu bumpi mpi bakiwandiika nga BUFC kiraabu empandiise wansi w'ekibiina Ekidukanya Omupiira mu Uganda ekya FUFA,  era  nga kiraabu y’omupiira ezannyira mu kibinja kya Uganda eky'okusatu, ng'eno yatandikibwaawo mu 2012 ng'eyitibwa Kirinya-Jinja SSS.

Kirinya-Jinja SSS yakyuusa erinya nebatandika okugiyita  Busoga United FC mu 2019. Ttiimu eno y'emu ku kiraabu ezaali zisinga okubeera n'abawagizi abangi mu bitundu by’e Busoga, ng'eno waliwo disitulikiti ezisoba mu munaana ng’era yali erina  abawagizi abasoba mu 4,000,000.

Busoga United FC baalina ofiisi zabwe ku kisaawe ky'e Kakindu e Jinja, ng'era emipiira gyaayo egya liigi y’okuntikko yali egitegekera ku kisaawe ky'e Kakindu, ng'amaka gaayo nga kino ky'ali kituuza abawagizi abawera 45,000.

## Akabonero

## Likodi n'ebibalo

## Abazannyi
Ttiimu eriwo kati yali yakuva mu Gwekumi  nga 18, 2022.  

### Abazannyi abaliwo kati
 

## Abaali bagidukanya

### Ensengeka ya ttiimu okuviira ddala ku w'okutinko

* Ssentebe: Diana Hope Nyago
* Akulira eby'emirimu : **[[:en:Lule_Derrick|Lule Derrick]]**
* Omutendesi omukulu/ Maneja: **[[:en:Vincent_Lukyamuzi|Vincent Lukyamuzi,]]**
* Omu myuuka w’omutendesi omukulu: **[[:en:Jalendo_Jimmy|Jalendo Jimmy]]**
* Omutendesi w'okukuuma ggoolo: Bright '''Dhaira'''
* Akuumira abasambi ku mutindo : **[[:en:Ikoba_Afani|Ikoba Afani]]**
* Omusawo wa Ttiimu: **[[:en:Kulika_Ivan|Kulika Ivan]]**
* Omusawo wa Ttiimu: **[[:en:Kaluma_Racheal|Kaluma Racheal]]**
* Omusawo w’omubiri: **[[:en:Ongei_Daniel|Ongei Danyeri]]**

## Ekisaawe
Ttiimu eno ekozesa ekisaawe kya Kakindu ekituuza abantu 4,500 era nga kino bakikozesa ne kiraabu eziwerako ezisinganibwa mu bitundu by'e Busoga  okuli Bul FC, Jinja Municipal Council Football Club.  

## Laba ne

* Bright Stars FC
* Express FC
* SC Villa Uganda

## Ebijuliziddwaamu

## Ewalala w'oyinza okubigya

* Omukutu gwa Kirinya-Jinja SSS FC
Opiyo Oloya

**Opiyo Oloya,** nzaalwa za Uganda, nga musomesa era omuwandiisi, abeera mu Canada, mu kiseera kino y'amyuuka Omukulembezze ku Western University avunaanyizibwa ku By'obwenkanya, okuteeka okunyigira abantu mu nsonga ez'enjawulo n'okubasembeza.  Yawandiika akatabo akayitibwa *Child to Soldier* akaafulumizibwa ab'empapula za University of Toronto mu 2013. Akatabo kano kakwata ku bajaasi naye nga baana abaayingizibwa mu magye ga Joseph Kony . 

## Obuvo n'obuyigirize
Oloya yazaalibwa mu kyalo Pamin-Yai, mu Disitulikiti y’e Amuru ey’omulembe guno, mu kitundu ky’obukiikakkono, mu Uganda, mu 1957.  Mu kiseera bwe yazaalibwa, Disitulikiti y’e Amuru kyali kitundu ku Disitulikiti y’e Gulu ebaliraanye kati. Oluvannyuma lw’okusomera ku masomero g'omukitundu ky'ewaabwe, yagenda ku Sir Samuel Baker Secondary School gyeyasomera okuva mu S1 okutuuka ku S3, okuva mu 1973 okutuuka mu 1976. Yakyuka n’agenda mu St. Peter’s College e Tororo, gyeyatuulira S.4 ne S.6, okuva mu 1976 okutuuka mu 1979. Mu 1979 yakirizibwa ku Makerere University okusoma a diguli mu Sayaansi w'eby'obufuzi. Bwe yali e Makerere, yeenyigira nnyo mu by'obufuzi ng'ali kutendekero lino era n’alondebwa okuba pulezidenti w’Ekibiina E*kigatta Abayizi mu Makerere University*. Endowooza ze zaakontana nga n'ab'obuyinza abaali mu  biseera bya Obote II eyali mu buyinza mu kiseera ekyo. 

Mu 1981, yaddukira ku muliraano e Kenya, nga tanamaliriza misomo gye egya diguli.  Yawaaba omusango gw’obubudamu e Kenya era n’akkirizibwa Canada, gye yasengukira mu 1981. Yeeyongerayo n'emisomo gye ku Queen’s University, n’atikirwa diguli mu By'emisomo Egy'enjawulo Sayansi w’Eby'obufuzi mu 1986. Yagenda mu maaso n’afuna diguli ey'Okubiri mu By'okusomesa okuva mu University of Ottawa mu 1988.  Mu Gwomukaaga mu  2010, yafuna obuwanguzi bw'okuwolereza ebbaluwa ye ey'okusoma diguli Ey'okusatu okuva mu York University. 

## Emirimu
Oloya ye muwandiisi wa bitabo ebiwerako, omuli *Child to Soldier* ( University of Toronto Press, 2013) ne *Black Hawks rising: emboozi y’olutalo lwa AMISOM olw’obuwanguzi n’abayeekera ba Somalia, 2007-2014* .    Omulimu omukulu Opiyo Oloya gwe yalonda gwakusomesa.

## Laba ne

* Disitulikiti y’e Amuru
* Gulu
* Betty Bigombe
* Ekitundu ekitono ekya Acholi

## Ebijuliziddwaamu